దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆరో స్థానంలో నిలిచిన ‘గీతగోవిందం’
ఈ ఏడాది బెస్ట్ ఓపెనింగ్ డే కలెక్షన్స్ పొందిన సినిమాల్లో ఆరో స్థానంలో నిలుస్తోంది గీతగోవిందం.
Samayam Telugu | Updated:
Aug 17, 2018, 11:08AM IST
ఈ ఏడాది బెస్ట్ ఓపెనింగ్ డే కలెక్షన్స్ పొందిన సినిమాల్లో ఆరో స్థానంలో నిలుస్తోంది గీతగోవిందం . యూత్‌లో ఫుల్ క్రేజ్‌తో విడుదల అయిన ఈ సినిమా మంచి ఓపెనింగ్స్‌ను రాబట్టుకుంది. ముందస్తు అంచనాలతో దీనికి భారీ ఓపెనింగ్స్ సాధ్యం అయ్యాయి. ఎంతలా అంటే.. ఈ ఏడాదిలో తొలి రోజున భారీ కలెక్షన్స్ పొందిన సినిమాల్లో ఆరో స్థానంలో నిలిచేలా ఈ సినిమా బాక్సాఫీస్ వద్ద సత్తా చాటింది.
ఈ సినిమా తొలి రోజున 5.8 కోట్ల రూపాయల షేర్ వసూళ్లను సాధించిందని తెలుస్తోంది. దాదాపు 14 కోట్ల రూపాయల ఖర్చుతో రూపొందిన ఈ సినిమాకు ఇవి బ్రహ్మాండమైన ఓపెనింగ్స్ అని వేరే చెప్పనక్కర్లేదు. శాటిలైట్, డిజిటల్ రైట్స్ కలిపి గీతగోవిందం ఐదు కోట్ల రూపాయల మొత్తాన్ని పలికింది. కేవలం తొమ్మిది కోట్ల రూపాయల షేర్ వసూళ్లను సాధించినా ఈ ప్రాజెక్ట్ సేఫ్ వెంచర్ అవుతుంది. సూపర్ హిట్ దిశగా దూసుకుపోయేలా.. ఉన్నాయి దీని ఓపెనింగ్స్.
ఎలాగూ పాజిటివ్ టాక్ పొందింది కాబట్టి.. వీకెండ్‌లో ఈ సినిమా మంచి వసూళ్లను రాబట్టుకునే అవకాశం ఉంది. దీంతో దీనికి లాభాల పంట పండటం ఖాయం. ఇక ఈ ఏడాదిలో విడుదల అయిన సినిమాల్లో తొలి రోజున భారీ వసూళ్లను పొందిన సినిమాల జాబితా ఇలా ఉంది...
1)అజ్ఞాత‌వాసి- రూ.23.36 కోట్లు
2)భరత్ అనే నేను-రూ.22.24 కోట్లు
3)రంగస్థలం-రూ.19.70 కోట్లు
4)నా పేరు సూర్య-రూ.16.28 కోట్లు
5)జై సింహా-రూ.6.85 కోట్లు
6)గీతగోవిందం-రూ.5.80 కోట్లు
7)భాగమతి-రూ.5.14 కోట్లు
8)కృష్ణార్జున‌యుద్ధం -రూ.4.61 కోట్లు
9)టచ్ చేసి చూడు-రూ.4.16 కోట్లు
10)నేల టికెట్ -రూ.3.37 కోట్లు